Berlingske Tidende, 1787-07-02
Horsens, den 21de Junii. I Aftes Kl. 8 1/2 havde vi den Glæde at imodtage vor dyrebare Kronprinds. Vi følede hver for sig den Lykke at have Han iblandt os, og enhver Borger i sin Stand kappedes om, hvor der bedst kunde udmerke denne glade Dag med Høitidelighed, Endeel af Borgerne inddeelte sig til Hest og til Fods. De til Hest havde en smuk grøn Uniform, bleve anførte af en Ritmester, toge en halv Miil uden for Byen, og fulgte Hans Vogn som en Escorte. Da Han kom ind i Byen, rede de foran og lode Trompeten høre. Borgerne til Fods vare nogle 100 Mand, med en Capitain, 2 Lieutenanter, 1 Fændrik og en Adjutant. De vare opstillede lige for det Sted, hvor Han skulde afstige, og da Han kom, lode deres Jnstrumenter sig høre; de præsenterede Gevæhr og saluterede med Fahnen. Han steeg af hos Frue Etatsraadinde Lichtenberg, hvor alle af Byen havde forsamlet sig for at tage imod Ham, der tildeels af deres Foresatte vare ansagde at skulde møde, tildeels fremstillede sig frivillig for at omgive deres glade Haab og Rigernes Glæde. Saasnart Hs. Kongel. Høihed kom, gar Han Cour; hver præsenterede sine, som Skik og Brug medfører, og uden for denne Præsentation indlod Hans Kongelige Høihed Sig endnu videre i adskillige interessant Samtaler. Til den private Audience meldte sig kun een eneste, da de andre, som ønskede sig samme Lykke, opsatte det, fordi de frygtede at trætte Ham for meget paa denne saa besværlige Reise. Begge Taflerne bleve strax serverede; den vare 18 Converts ved hvert, og saa faa Retter, som H. K. Høihed havde udbedet sig. Enhver blev ansagt efter sin Rang ved ethvert Taffel for sig. De spiste hurtig, og før Kl. 12 var H. K. Høihed i Sit Sovekammer. - Hele Byen var, endog i alle sine smaa Gader, herlig illumineret, og denne Jllumination varede hele Natten. Endog Skibene vare illuminerede overalt i Canalen, og saa langt som man kunde see ud paa Fiorden, med Laterner paa Toppen og alle Raaer og Stænger, hvilket gjorde en artig Parade, og om Dagen vare de udpyntede med alleslags Flag, og havde især deres Flag hidset paa Toppen. De gave deres frydefulde Hurra, og een af vore Kiøbmænds store Skibe, som seiler paa Frankrige, havde lagt ind i Canalen, og saluterede med 27 Skud, da Kronprindsen kiørte ind over Canalbroen. - Den 21de om Morgenen Kl. 6 mynstrede Han det Slesvigske Rytterregiment til Kl. 10. Da Han kom ind i Byen, steeg han af og gik til Fods; først besaae Kirkerne, siden Havnen og dens Forbedringer, hvor Vagtskibet, som Borgerne selv havde indlagt, saluterede med 27 Skud. Derpaa besaae Han Skolen, gik langs igiennem Byen til Raadstuen, til Hospitalerne, og var endog yderst i Byen i det sidste Hospital. Han gik derfra til sit Logis og gar Cour. Derfra gik han til Palaiet, for at spise hos Prindsessen og de 2de Prindser. Kl. 3 var Han i sit Logis igien, og blev fulgt af en utallig Hob Mennesker, som ikke kunde see sig trætte paa at beskue Ham, saa det faldt Borgervagten vanskelig, at holde Gaden aaben for Ham og Hans Følge. Hans Kongelige Høihed gik selv hele Tiden næsten med Hatten i Haanden og hilsede mildt, venligt og naadigt til enhver, skiønt man ved andre Leiligheder sporede Alvorlighed og en mandig Tænkekraft hos Ham. Kl. 3 gav Han Cour, da de bleve præsenterede for Ham, som den første Dag ikke var re ansagde. Kl. 3 1/2 havde vi den Sorg at see Ham reise bort igien, hvorved samme Høitideligheder bleve iagttagne, som ved Ankomsten.